Om soos Allister Sparks nou die gevolglike anargie en Chaos op die skouers van Zuma te plaas in sy rubriek op die middelblad van Beeld van 16 Maart 2016, laat ’n mens dink aan twee standerd een seuntjies wat voor die klasonderwyser staan oor die blou krytmerke op sy baadjie se kraag wat oor die stoel gehang het toe hy uit was, en die seuntjie met die blou van die kryt nog op sy voorvinger, na sy maatjie wys en sê, “dis nie ek nie meneer!”
Ontkenning van die waarheid en die werklikheid maak nie van die waarheid ’n leuen nie en nog minder van die werklikheid ’n drogbeeld. Dit maak wel van die outeur daarvan ’n lafaard en bedriër wat in latere geskiedenis deur die nageslag as ’n verraaier erken sal word wanneer die vernietigende gevolge daarvan bereken is.
Wat seker is, is dat indien Zuma op welke wyse uit sy pos verwyder word voordat hy self besluit om te gaan, sal daar bloed in hierdie land vloei wat onder die swartes sal begin! Dit kan in 'n klip gekap word.